**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2014 ԹՎԱԿԱՆԻ ՄԱՐՏԻ 6-Ի N 275-Ն ՈՐՈՇՄԱՆ ՄԵՋ ԼՐԱՑՈՒՄ ԵՎ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԿԱՊԱԿՑՈՒԹՅԱՄԲ ՇԱՀԱԳՐԳԻՌ ՄԱՐՄԻՆՆԵՐԻՑ ԱՌԱՐԿՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ ՎԵՐԱԲԵՐՅԱԼ**

|  |  |  |  |  |
| --- | --- | --- | --- | --- |
| հ/հ | Առաջարկության հեղինակը, գրության ամսաթիվը և համարը | Առարկություն, առաջարկությանբովանդակությունը | Եզրակացություն | Կատարվածփոփոխությունները |
| 1. | ՀՀ ֆինանսների նախարարություն28.02.2020թ. թիվ 01/11-1/2770-2020 | **ՀՀ ֆինանսների նախարարությունը Ձեր ս.թ. փետրվարի 21-ի N ԶԲ/ԱԳ-5/4971-2020 գրությամբ ներկայացված «Պետական նպաստների մասին» Հայաստանի Հանրապետության օրենքում փոփոխություններ կատարելու մասին» և «Ժամանակավոր անաշխատունակության և մայրության նպաստների մասին» օրենքում փոփոխություններ և լրացումներ կատարելու մասին» ՀՀ օրենքների նախագծերի վերաբերյալ դիտողություններ և առաջարկություններ չունի:** | Ընդունվել է ի գիտություն: |  |
|  | ՀՀ մարդու իրավունքների պաշտպանի 16.03.2020 թ. թիվ 01/12.4/1099-20 | **«Հայաստանի Հանրապետության կառավարության 2014 թվականի մարտի 6-ի N 275-Ն որոշման մեջ լրացում և փոփոխություն կատարելու մասին» ՀՀ կառավարության որոշման նախագծի վերաբերյալ նկատառումները հանգում են հետևյալին.**  **1. Նախագծի N 1 հավելվածի 8-րդ կետի 2-րդ ենթակետի «ա» պարբերության համաձայն՝ նոր ծնված երեխայի կարգաթիվը որոշելիս՝ հաշվի են առնվում նպաստը նշանակելու համար դիմելու օրվա դրությամբ բնակչության պետական ռեգիստրում հաշվառված (անկախ բնակության (հաշվառման) վայրից) նոր ծնված երեխայի ծնողից (հորից կամ մորից) սերված երեխաները և զավակները (նոր ծնված երեխայի համահայր կամ համամայր քույրերն ու եղբայրները), եթե դատարանի վճռով (դատարանի վճռով հաստատված հաշտության համաձայնությամբ) կամ ծնողների փոխադարձ համաձայնությամբ այդ երեխայի բնակության վայր է սահմանվել ծնողի բնակության վայրը:**  **Վերոնշյալ դրույթի ուսումնասիրմամբ պարզ է դառնում, որ նոր ծնված երեխայի կարգաթիվը որոշելիս երեխայի բնակության վայրը ծնողի բնակության վայրում սահմանելու փաստը ոչ դատական կարգով հաստատված լինելու անհրաժեշտությունն առկա չէ միայն ծնողների փոխադարձ համաձայնությամբ այդ փաստը սահմանված լինելու դեպքում: Մինչդեռ, Նախագիծը չի նախատեսում լուծումներ այն դեպքերի համար, երբ երեխայի բնակության վայրը ծնողի բնակության վայրում փաստացի սահմանված է ծնողների փոխադարձ համաձայնությամբ և առկա չէ նաև դատական ակտ: Պաշտպանին հասցեագրված բողոքների ուսումնասիրությունը վկայում է, որ շատ դեպքերում ծնողը չի հավակնում իրականացնել երեխայի խնամքն ու դաստիարակությունը, բայց նաև համաձայնություն չի տալիս երեխայի բնակության վայրը փաստացի մյուս ծնողի բնակության վայրում սահմանված լինելու մասին: Նշված դեպքերում խնամքը փաստացի իրականացնելու կամ բնակությունը փաստացի իր մոտ սահմանված լինելու փաստը հավելյալ հաստատելու պարտականություն է ձեռք բերում նպաստ ստանալ հավակնող և այդ երեխայի հետ փաստացի բնակվող ծնողը:**  **Հաշվի առնելով վերոգրյալը՝ առաջարկում ենք Նախագծով սահմանել նման դեպքերի համար անհրաժեշտ կարգավորումներ:** | Ընդունվել է ի գիտություն:  Նախագծով կարգավորումներ են տրվել այն դեպքերին, երբ հավաստող փաստաթղթերի առկայությամբ հնարավոր է ճշտել նոր ծնված երեխայի կարգաթիվը որոշելու համար հաշվի առնվող մյուս երեխաներրի՝ տվյալ ընտանիքում ապրելու փաստը: Այդ փաստաթղթերն են ծնողների փոխադարձ համաձայնությունը՝ երեխաների բնակության վայրը որոշելու վերաբերյալ կամ դատարանի համապատասխան վճիռը:  Միևնույն ժամանակ, Ընտանեկան օրենսգրքի 53-րդ հոդվածի 3-րդ մասի համաձայն՝ ծնողների` միմյանցից առանձին ապրելու դեպքում երեխաների բնակության վայրը որոշվում է ծնողների համաձայնությամբ։ Համաձայնության բացակայության դեպքում ծնողների միջև վեճը լուծում է դատարանը` ելնելով երեխաների շահերից և հաշվի առնելով երեխայի կարծիքը։  Այսպիսով, եթե առկա չէ երեխաների բնակության վայրը որոշելու վերաբերյալ ծնողների համաձայնությունը, ապա այդ փաստը կարող է հաստատվել միայն դատական կարգով: |  |
|  |  | **2. Նախագծի N 1 հավելվածի 8-րդ կետի 2-րդ ենթակետի «բ» պարբերության համաձայն՝ նոր ծնված երեխայի կարգաթիվը որոշելիս՝ հաշվի են առնվում նպաստը նշանակելու համար դիմելու օրվա դրությամբ բնակչության պետական ռեգիստրում հաշվառված (անկախ բնակության (հաշվառման) վայրից) նոր ծնված երեխայի ծնողից (հորից կամ մորից) սերված երեխաները և զավակները (նոր ծնված երեխայի համահայր կամ համամայր քույրերն ու եղբայրները), եթե դատական կարգով հաստատված է այն փաստը, որ այդ երեխաների փաստացի խնամքն ու դաստիրակությունն իրականացնում է կամ այդ զավակների փաստացի խնամքն ու դաստիրակությունը անչափահաս տարիքում իրականացրել է ծնողը: Նշյալ դրույթի գործնական կիրառության տեսանկյունից խնդրահարույց է զավակների փաստացի խնամքն ու դաստիարակությունը անչափահաս տարիքում իրականացնելու փաստը ծնողին միայն դատական կարգով հաստատելու հնարավորություն տալը:**  **Ելնելով վերոգրյալից՝ առաջարկում ենք Նախագծով նախատեսել այս դեպքերի առավել դյուրին մեխանիզմ:** | **Ընդունվել է ի գիտություն:**  **Անչափահաս տարիքում երեխաների խնամքն ու դաստիարակությունը իրականացնելու փաստը բացառապես դատարանի կողմից հաստատած լինելու պահանջի հիմքում ընկած է այն հանգամանքը, որ միայն դատարանը կարող է ուսումնասիրել տարբեր հանգամանքներ (այդ թվում՝ վկաների ցուցմունքներ և այլն) և ընդունել համապատասխան որոշում: Որևէ այլ մարմին համակողմանի ուսումնասիրությամբ, ինչպես նաև վկաների ցուցմունքներով իրավական նշանակության փաստ հաստատելու լիազորությամբ օժտված չէ:** |  |
|  |  | **3. Նախագիծը չի պարունակում դրույթներ ծնողներից մեկի մահացած, անհայտ բացակայող, կամ դատական կարգով անգործունակ ճանաչվելու դեպքում մյուս ծնողի երեխաների փաստացի խնամքն ու դաստիարակությունն իրականացնելու կամ իրականացրած լինելու փաստի հաստատման վերաբերյալ Նախագծով նախատեսված մեխանիզմների գործադրման անհրաժեշտության մասին: Մասնավորապես, վերոնշյալ կարգավորումների, ինչպես նաև կից ներկայացված հիմնավորումների արդյունքում միանշանակ չէ, թե նման դեպքերում ինչպես է լուծվելու մյուս ծնողի՝ երեխաների փաստացի խնամքն ու դաստիարակություն իրականացնելու փաստը հաստատելու հարցը:**  **Ելնելով վերոգրյալից՝ առաջարկում ենք Նախագծով նախատեսել այնպիսի կարգավորումներ, որոնց արդյունքում ծնողներից մեկի մահացած, անհայտ բացակայող, կամ դատական կարգով անգործունակ ճանաչվելու դեպքում մյուս ծնողը կազատվի երեխաների փաստացի խնամքն ու դաստիարակություն իրականացնելու փաստը Նախագծով նախատեսված մեխանիզմներով հաստատելու պարտականությունից:** | Առաջարկություննընդունվել է: | Նախագծովառաջարկվող 8-րդ կետինորխմբագրության«ե» պարբերությամբ նախատեսվել է նաև, որ նոր ծնված երեխայի կարգաթիվը որոշելիս՝ հաշվի են առնվում նպաստը նշանակելու համար դիմելու օրվա դրությամբ բնակչության պետական ռեգիստրում հաշվառված (անկախ բնակության (հաշվառման) վայրից)նոր ծնված երեխայի ծնողից (հորից կամ մորից) սերված երեխաները և զավակները (նոր ծնված երեխայի համահայր կամ համամայր քույրերն ու եղբայրները), եթենրանց մյուս ծնողը մինչև նոր ծնված երեխայի ծննդյան օրը մահացել կամ օրենքով սահմանված կարգով ճանաչվել է մահացած կամ անհայտ բացակայող, կամ դատական կարգով ճանաչվել է անգործունակ: |
|  | Արդարադատության նախարարության 23.04.2020թ. թիվ 27.4/8700-2020 | **1. «Հայաստանի Հանրապետության կառավարության 2014 թվականի մարտի 6-ի N 275-Ն որոշման մեջ լրացում և փոփոխություն կատարելու մասին» Հայաստանի Հանրապետության կառավարության որոշման նախագծի 1-ին կետի 1-ին ենթակետով լրացվող 7-րդ ենթակետի համաձայն՝ ըստ անհրաժեշտության (եթե դիմումը ներկայացվել է ընտանիքում երկրորդ կամ յուրաքանչյուր հաջորդ երեխայի ծննդյան կապակցությամբ տրվող նպաստի համար) ներկայացվում են նաև սույն կարգի 8-րդ կետում նշված` 8-րդ կետի 2-րդ ենթակետի «գ» պարբերությունում նշված դեպքում` ալիմենտ վճարելու վերաբերյալ ծնողների միջև կնքված և նոտարի վավերացրած գրավոր համաձայնությունը:**  **Այս առումով առաջարկում ենք քննարկել «ալիմենտ» եզրույթի կիրառումն այն պարագայում, երբ նոտարը վավերացնում է ծնողների միջև դրամական պարտավորության վերաբերյալ համաձայնագիր՝ հաշվի առնելով այն հանգամանքը, որ համաձայնագիրն ըստ էության բովանդակային առումով նույնանում է ալիմենտին, սակայն նույնական չէ հասկացության ձևակերպման իմաստով:** | Ընդունվել է ի գիտություն:  Ընտանեկան օրենսգրքի 68-րդ հոդվածի համաձայն՝ ծնողները կարող են համաձայնություն կնքել իրենց երեխաներին պահելու մասին (ալիմենտ վճարելու վերաբերյալ համաձայնություն):  Օրենսգրքի 87-րդ և 88-րդ հոդվածների համաձայն՝ Ալիմենտ վճարելու վերաբերյալ (ալիմենտի չափի, վճարման պայմանների ու կարգի մասին) համաձայնությունը կնքվում է ալիմենտ վճարելու պարտավոր անձի և խնամակալի (ալիմենտ ստացողի) միջև:  Ալիմենտ վճարելու վերաբերյալ համաձայնությունը կնքվում է գրավոր և ենթակա է նոտարական վավերացման:  Ալիմենտ վճարելու վերաբերյալ համաձայնության փոփոխման կամ լուծման վերաբերյալ անհամաձայնության դեպքում շահագրգիռ կողմն այդ համաձայնության փոփոխման կամ լուծման հայցով դատարան դիմելու իրավունք ունի:  Ըստ այդմ, Ընտանեկան օրենսգրքի վերոնշյալ դրույթների պահանջներին համապատասխան, Նախագծի՝ խնդրո առարկա դրույթով սահմանվել է, որ ալիմենտ ստանալը հավաստող փաստաթղթերն են՝ ալիմենտ վճարելու վերաբերյալ ծնողների միջև կնքված և նոտարի վավերացրած գրավոր համաձայնությունը կամ համապատասխան դատարանի վճիռը: |  |
|  |  | **2. Նախագծի 1-ին կետի 2-րդ ենթակետով նոր խմբագրությամբ շարադրվող 8-րդ կետի 2-րդ ենթակետի ա/ պարբերության համաձայն՝ նոր ծնված երեխայի կարգաթիվը որոշելիս՝ հաշվի են առնվում նպաստը նշանակելու համար դիմելու օրվա դրությամբ բնակչության պետական ռեգիստրում հաշվառված (անկախ բնակության (հաշվառման) վայրից)` նոր ծնված երեխայի ծնողից (հորից կամ մորից) սերված երեխաները և զավակները (նոր ծնված երեխայի համահայր կամ համամայր քույրերն ու եղբայրները), եթե` դատարանի վճռով (դատարանի վճռով հաստատված հաշտության համաձայնությամբ) կամ ծնողների փոխադարձ համաձայնությամբ այդ երեխայի բնակության վայր է սահմանվել ծնողի բնակության վայրը:**  **Տվյալ դեպքում հնարավոր չարաշահումներից խուսափելու համար առաջարկում ենք քննարկել երեխայի բնակության վայրը նոտարական վավերացմամբ հաստատելու հարցը:** | Ընդունվել է ի գիտություն:  Ընտանեկան օրենսգրքի 53-րդ հոդվածի 3-րդ մասով ևս նախատեսված է, որ երեխաների բնակության վայրը կարող է որոշվել ծնողների փոխադարձ համաձայնությամբ: Օրենսգրքով այդ համաձայնության համար նախատեսված չէ պարտադիր նոտարական ձև:  Նախագծով կարգավորումներ են տրվել այն դեպքերին, երբ հավաստող փաստաթղթերի առկայությամբ հնարավոր է ճշտել նոր ծնված երեխայի կարգաթիվը որոշելու համար հաշվի առնվող մյուս երեխաների՝ տվյալ ընտանիքում ապրելու փաստը: Այդ փաստաթղթերն են ծնողների փոխադարձ համաձայնությունը՝ երեխաների բնակության վայրը որոշելու վերաբերյալ կամ դատարանի համապատասխան վճիռը:  Հիմք ընդունելով Ընտանեկան օրենսգրքի վերոնշյալ կարգավորումները՝ լրացուցիչ ծախս չառաջացնելու նպատակով խնդրո առարկա համաձայնությունընոտարական կարգով վավերացնելու պահանջ նախագծով չի առաջարկվել: |  |
|  |  | **Նախագծի 1-ին կետի 2-րդ ենթակետով նոր խմբագրությամբ շարադրվող 8-րդ կետում կիրառվող «այդ երեխայի» ձևակերպման պարագայում անհրաժեշտ է հստակեցնել, թե տվյալ դեպքում որ երեխայի մասին է խոսքը:** | **Առաջարկությունն չի ընդունվել:**  **Նախագծի 1-ին կետի 2-րդ ենթակետով նոր խմբագրությամբ շարադրվող 8-րդ կետի 2-րդ ենթակետի նախաբանում թվարկված են նոր ծնված երեխայի ծնողից (հորից կամ մորից) սերված երեխաները և զավակները (նոր ծնված երեխայի համահայր կամ համամայր քույրերն ու եղբայրները (այդ երեխան կամ այդ երեխաները), որոնցվերաբերում են ենթակետի պարբերությունները:** |  |
|  | Վարչապետի աշխատակազմի իրավաբանական վարչության եզրակացություն  13.05.2020թ. թիվ 02/11.4/23739-2020 | Նախագծի հիմնավորումներից բխում է, որ դրա ընդունումը պայմանավորված է Սահմանադրական դատարանի 15.01.2019 թվականի ՍԴՈ-1438 որոշմամբ: Ուշագրավ է, որ Սահմանադրական դատարանը նշված որոշմամբ արձանագրել է, որ «*փաստացի սույն սահմանադրաիրավական վեճը վերաբերում է երեխայի ծննդյան միանվագ նպաստ նշանակելիս տարբերակված մոտեցում դրսևորելուն՝ կախված այն հանգամանքից, թե նոր ծնված երեխայի հորից սերված մյուս երեխաների և զավակների խնամքը նոր ծնված երեխայի հորը հանձնվել է****դատարանի որոշմամբ, ծնողների փոխադարձ համաձայնությամբ, թե՞ խնամատարության պայմանագրի հիման վրա:***  *Գործող օրենսդրական կարգավորումներից բխում է, որ երեխայի խնամքը նրա ծնողներից մեկին կարող է հանձնվել կա՛մ ծնողների համաձայնությամբ, կա՛մ դատարանի որոշմամբ: Հետևաբար, դատարանի որոշումը երեխայի խնամքը հորը հանձնված լինելու վերաբերյալ, ըստ էության,****լրացուցիչ փաստաթուղթ է****, որը պետք է ներկայացվի ըստ անհրաժեշտության, այն դեպքում, երբ բացակայում է ծնողների համաձայնությունը։Մինչդեռ, քննության առարկա ենթաօրենսդրական ակտից հետևում է, որ նոր ծնված երեխայի կարգաթիվը որոշելիս հաշվի են առնվում նոր ծնված երեխայի հորից սերված այն երեխաները և զավակները, որոնց խնամքը հանձնվել է հորը՝****միայն դատարանի որոշմամբ****, և հաշվի չի առնվում օրենքով նախատեսված՝ խնամքի հանձնման այնպիսի եղանակը, ինչպիսին է ծնողների փոխադարձ համաձայնությունը*»:  Անհասկանալի է, թե ինչու է Նախագծի հեղինակների կողմից երեխայի բնակության վայրի սահմանման դեպքում նախատեսվել դատարանի վճռով ***կամ ծնողների փոխադարձ համաձայնությամբ*** այն սահմանելու հնարավորություն (Նախագծով նոր խմբագրությամբ շարադրվող 8-րդ կետի 2-րդ ենթակետի ա. պարբերություն), իսկ երեխաների փաստացի խնամքն ու դաստիրակությունն իրականացնելու (այդ թվում՝ անչափահաս տարիքում) փաստը հաստատելու հնարավորությունը պայմանավորվել է ***բացառապես դատական կարգով հաստատված լինելու հանգամանքով*** (Նախագծով նոր խմբագրությամբ շարադրվող 8-րդ կետի 2-րդ ենթակետի բ. պարբերություն):  Ըստ էության, Սահմանադրական դատարանի նշված որոշման ամբողջ տրամաբանությունը հանգում է նրան, որ նոր ծնված երեխայի կարգաթիվը որոշելիս հաշվի առնվեն ոչ միայն ***դատարանի որոշմամբ***, այլև՝***ծնողների փոխադարձ համաձայնությամբ*** հոր խնամքին հանձնված, երեխայի հորից սերված նոր ծնված երեխաներն ու զավակները: Ուստի, Նախագծի տրամաբանությունը չի համապատասխանում Սահմանադրական դատարանի արտահայտած իրավական դիրքորոշմանը և ամբողջությամբ չի արտացոլում նշված որոշմամբ ամրագրված իրավական դիրքորոշման պահանջները:  Քաղաքացիական դատավարության օրենսգրքի 237-րդ հոդվածի 2-րդ մասի 2-րդ ենթակետից բխում է, որ անձի՝ ուրիշի խնամքի տակ գտնվելու փաստը դատարանի կողմից հաստատման ենթակա իրավաբանական նշանակություն ունեցող փաստ է: Միաժամանակ, Ընտանեկան օրենսգրքի 17-րդ հոդվածի 1-ին մասի համաձայն՝ դատական կարգով ամուսնալուծվելիս, ինչպես նաև քաղաքացիական կացության ակտերի պետական գրանցում իրականացնող մարմիններում (այսուհետ՝ ՔԿԱԳ) ամուսնալուծվելիս ամուսինները **կարող են** ներկայացնել **համաձայնություն այն մասին, թե նրանցից ում հետ են ապրելու երեխաները**:  Ուստի, բոլոր այն դեպքերում, երբ ՔԿԱԳ մարմիններում ամուսնալուծվելիս ծնողների կողմից ներկայացվել է երեխայի խնամքի հետ կապված համաձայնություն, երեխայի ծննդյան միանվագ նպաստը ստանալիս այդ փաստը կարող է հաստատվել ՔԿԱԳ մարմինների համապատասխան հավաստմամբ: Նշված համաձայնության բացակայության դեպքում միայն երեխաների փաստացի խնամքն ու դաստիրակությունն իրականացնելու (այդ թվում՝ անչափահաս տարիքում) փաստը կարող է հաստատված համարվել բացառապես դատական կարգով:  Հաշվի առնելով վերոշարադրյալը՝ անհրաժեշտ է Նախագծով նոր խմբագրությամբ շարադրվող 8-րդ կետի 2-րդ ենթակետի բ. պարբերությունում հստակ տարանջատել դատարանի որոշման հիման վրա և ՔԿԱԳ մարմիններում ծնողների կողմից ներկայացված համաձայնության հիման վրա երեխայի խնամքի փաստի հաստատման ընթացակարգերը: | **Աջարկությունն ընդունվել է** | Նախագծի 1-ին կետի 2-րդ ենթակետով առաջարկվող՝ թիվ 275-Ն որոշման N 1 հավելվածի 8-րդ կետի «բ» պարբերությունը շարադրվել է հետևյալ խմբագրությամբ․  «քաղաքացիական կացության ակտերի պետական գրանցում իրականացնող մարմիններում ամուսնալուծվելիս ծնողների միջև կնքվել է համաձայնություն՝ երեխայի խնամքը նոր ծնված երեխայի ծնողի կողմից իրականացնելու վերաբերյալ կամ դատական կարգով հաստատված է այն փաստը, որ այդ երեխայի փաստացի խնամքն ու դաստիրակությունը իրականացնում է կամ այդ զավակի փաստացի խնամքն ու դաստիրակությունը անչափահաս տարիքում իրականացրել է նոր ծնված երեխայի ծնողը»։ |
|  | Նախագիծը ներբեռնվել է  [www.e-draft.am](http://www.e-draft.am)  կայք: |  |  |  |

**ՆԱԽԱՐԱՐ**